
เรื่อง นโยบายการบริหารทรัพยากรบุคคล ประจำปีงบประมาณ 2566
***********************************

                            องค์การบริหารส่วนตำบลหัวตะพาน   อำเภอท่าศาลา  จังหวัดนครศรีธรรมราช  เป็นหน่วยงานราชการส่วนท้องถิ่น มีอำนาจหน้าที่ในการพัฒนาตำบลทั้งในด้านเศรษฐกิจ สังคม และวัฒนธรรม รวมถึงการจัดระบบบริการสาธารณะเพื่อประโยชน์ของประชาชนในท้องถิ่นของตนเองอย่างใกล้ชิด ทรัพยากรบุคคลจึงเป็นปัจจัยสำคัญในการขับเคลื่อนภารกิจของหน่วยงาน ภายใต้การบริหารจัดการให้การดำเนินงานเป็นไปด้วยความซื่อสัตย์สุจริต มีความโปร่งใส เป็นธรรม และตรวจสอบได้
                            องค์การบริหารส่วนตำบลหัวตะพาน  โดยร้อยตรีวิรัตน์  รูปโอ ตำแหน่งนายกองค์การบริหาร
ส่วนตำบลหัวตะพาน   ซึ่งได้แถลงนโยบายต่อสภาองค์การบริหารส่วนตำบลหัวตะพาน  ก่อนเข้ารับหน้าที่เมื่อ
วันที่  10  มกราคม  2565 ให้ความสำคัญในการบริหารทรัพยากรบุคคล โดยตระหนักเสมอว่า “บุคลากร”
คือ “หัวใจสำคัญของความสำเร็จขององค์กร”  เพื่อให้สอดคล้องกับการประเมินคุณธรรมและความโปร่งใสใน
การดำเนินงานของหน่วยงานภาครัฐ (Integrity and Transparency Assessment) จึงกำหนดนโยบายการ
บริหารทรัพยากรบุคคลขององค์การบริหารส่วนตำบลหัวตะพาน ดังนี้
                             1. ด้านการวางแผนกำลังคน จัดทำแผนอัตรากำลังขององค์การบริหารส่วนตำบล โดยคำนึง
ถึงภารกิจ อำนาจหน้าที่ตามกฎหมาย ความรับผิดชอบ ลักษณะงานที่ต้องปฏิบัติ ความยากและคุณภาพของงานและปริมาณงานของส่วนราชการต่าง ๆ ในองค์การบริหารส่วนตำบล ตลอดทั้งภาระค่าใช้จ่ายขององค์การ
บริหารส่วนตำบลที่จะต้องจ่ายในด้านบุคคล และการจัดสรรเงินงบประมาณขององค์การบริหารส่วนตำบล
               2. ด้านการสรรหาและการคัดเลือก  มุ่งเน้นให้ได้บุคลากรที่มีคุณภาพ  โดยยึดหลักความรู้
ความสามารถ  มีศักยภาพ  สมรรถนะ คุณลักษณะที่เหมาะสมกับงาน   ควบคู่ไปกับการปฏิบัติงานด้วยความ
ซื่อสัตย์สุจริต โดยเป็นไปตามกฎ  ระเบียบ  หลักเกณฑ์ที่เกี่ยวข้อง  เพื่อความเป็นธรรม โปร่งใส และตรวจสอบ
ได้ เพื่อให้ได้บุคลากรที่เป็นทั้ง “คนเก่ง” และ “คนดี” มีคุณภาพสูงและซื่อสัตย์ เพื่อปฏิบัติภารกิจของหน่วยงาน
                      3. ด้านการบรรจุและแต่งตั้งบุคลากร เพื่อป้องกันมิให้เกิดการขาดแคลนผู้ปฏิบัติงานในระดับใดระดับหนึ่ง โดยจะทำการกลั่นกรองบุคคลที่มีความรู้ ความสามารถเหมาะสมกับลักษณะงานที่จะปฏิบัติ
เพื่อให้การปฏิบัติงานขององค์กรมีประสิทธิภาพและประสิทธิผล       ทั้งนี้ ให้เป็นไปตามที่คณะกรรมการกลาง
พนักงานส่วนตำบล (ก.อบต.) และคณะกรรมการพนักงานส่วนตำบลจังหวัดนครศรีธรรมราช  (ก.อบต.จังหวัด)กำหนด
                            4. ด้านการพัฒนา  ส่งเสริมให้มีการพัฒนาอย่างทั่วถึงและต่อเนื่อง  โดยเพิ่มพูนความรู้
ความสามารถศักยภาพ   ทักษะการทำงาน  ให้สอดคล้องกับสถานการณ์   วิสัยทัศน์  และภารกิจหน้าที่ของ
หน่วยงาน โดยมุ่งเน้นให้บุคลากรมีโอกาสก้าวหน้าในสายอาชีพ มีความเชี่ยวชาญในงาน และเปิดโอกาสให้มี
การสับเปลี่ยน เพื่อพัฒนาตนเองอย่างสม่ำเสมอ

                      5. ด้านการประเมินผลการปฏิบัติงาน    มุ่งเน้นให้มีการประเมินผลการปฏิบัติงานอย่างเป็นธรรมภายใต้หลักเกณฑ์และวิธีการที่คณะกรรมการกลางพนักงานส่วนตำบล    (ก.อบต.)    และคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัด) กำหนด
 6. ด้านการเสริมเสริมคุณธรรมจริยธรรมและรักษาวินัย  ส่งเสริมให้มีการจัดกิจกรรม ด้าน
คุณธรรมจริยธรรมให้กับบุคลากรในหน่วยงานอย่างสม่ำเสมอ เพื่อพัฒนาบุคลากรให้เกิดจิตสำนึกในการควบคุม
วินัยในตนเอง ประพฤติตนตามกฎ ระเบียบ และข้อบังคับของข้าราชการที่ดี
                      7. ด้านการสร้างทางก้าวหน้าในอาชีพ ส่งเสริมและสนับสนุนเส้นทางความก้าวหน้าในการ
ปฏิบัติราชการที่จะไปสู่ตำแหน่งสำคัญของส่วนราชการ โดยมีการกำหนดและแสดงให้เห็นถึงเส้นทางการสั่งสม
ประสบการณ์และผลงาน    ในแต่ละตำแหน่งที่ครองมาก่อนการเลื่อนไปดำรงตำแหน่งสำคัญ   ซึ่งอาจจะเลื่อนจากตำแหน่งระดับล่างสู่ตำแหน่งที่สูงขึ้น หรือการย้ายตำแหน่งในระนาบเดียวกัน
                      8. ด้านการรักษาไว้ ส่งเสริมและสนับสนุนการพัฒนาคุณภาพชีวิต ให้บุคลากรยกย่อง      ชมเชยผู้ที่ปฏิบัติงานดีปฏิบัติชอบ เพื่อเป็นเกียรติประวัติ สร้างขวัญและกำลังใจในการปฏิบัติงาน และเสริมสร้างความรัก ความผูกพันระหว่างบุคลากร  ตลอดจนสนับสนุนให้เกิดการสร้างสภาพแวดล้อมและบรรยายการในการทำงานที่สนับสนุนให้สามารถใช้ศักยภาพได้อย่างเต็มที่ พัฒนาคุณภาพชีวิตของบุคลากรให้ดีขึ้น รักษาดุลยภาพระหว่างชีวิตการทำงานและชีวิตส่วนตัว เพื่อสร้างขวัญและกำลังใจและให้สามารถดำรงชีพอย่างมีศักดิ์ศรีและมีความผาสุก

จึงประกาศให้ทราบโดยทั่วกัน

ประกาศ ณ วันที่ 9 มกราคม พ.ศ. 2566

